# Базилиск

### от Уикипедия, свободната енциклопедия

  За животното Basiliscus basiliscus вижте Обикновен базилиск.

Гравюра на базилиск от „Monstrorum historia“ на Улисе Алдрованди, 1642

Базилискът (от гръцки, „малък цар“) е митично влечуго от древногръцките и европейски бестиарии и легенди. Той е смятан за цар на змиите, който има силата да предизвиква смърт само с погледа си. Според „Естествена история“ на Плиний Стари, базилискът е малка змия, която е толкова отровна, че оставя широка следа от смъртоносна отрова след себе си, а погледът ѝ е също толкова опасен.

Съществуват три описания на външния вид на базилиска: огромен гущер, гигантска змия или висок един метър петел със змийска опашка и зъби, подобни на тези на кокатрисата. Наричан е цар, защото се смята, че носи на главата си митра или гребен с форма на корона. Според някои истории базилискът е измътен от петел от яйце на змия. През Средновековието описанията на базилиска започват да заемат черти от петела. Според някои легенди базилискът може да бъде убит, като чуе кукуригането на петел или като се види в огледало.

С времето разказите добавят повече смъртоносни способности към описанието на базилиска. Те го описват като по-едро животно, способно да издишва огън и да убива с гласа си. Някои писатели дори твърдят, че той може да убива не само чрез пряко докосване, но и чрез докосване на предмет, държан от жертвата, например меч. Също така според някои легенди дъхът му е силно отровен и предизвиква смърт, най-често мигновена.

Според някои хипотези разказите за базилиска може би са породени от сведения за кобрите. Кралската кобра има коронообразен символ на главата си и често е убивана от мангустите. Много видове кобри могат да убиват от разстояние, като плюят отрова. Египетската кобра, срещаща се в пустинята, е използвана като символ на царската власт.

В действителност съществува малък гущер, наричан обикновен базилиск (Basiliscus basiliscus), но той няма никоя от смъртоносните характеристики на митичното същество.

## [редактиране] Източници

- „Basilisk“, статия в Уикипедия на английски [15 юни 2006]

## [редактиране] Външни препратки

- Базилискът в Medieval Bestiary (на английски)
- Галерия (на английски)
- Базилискът в Monstrous.com (на английски)

Взето от „http://bg.wikipedia.org../../../%D0%B1/%D0%B0/%D0%B7/%D0%91%D0%B0%D0%B7%D0%B8%D0%BB%D0%B8%D1%81%D0%BA.html“.

Категории: Митични същества

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Suomi
- Français
- עברית
- Magyar
- Italiano
- 日本語
- Nederlands
- Norsk (bokmål)
- Polski
- Português
- Română
- Русский
- Slovenščina
- Српски / Srpski
- Svenska
- ไทย
- 中文